МОДЕЛ УГОВОРА

Овај Уговор закључен је између:
Град Чачак, ул. Жупана Старцимира бр. 2, 32000 Чачак, ПИБ 101296508, матични бр. 07183046, коју заступа Градоначелник Милун Тодоровић (у даљем тексту: Наручилац) с једне стране, 

и

А) Уколико је понуђач поднео понуду самостално
____________________________, са седиштем у ________________________________________, 

ПИБ ______________, матични број ________________, број рачуна _______________________,

телефон ________________, факс ____________ и e-mail адреса ___________________________, 
кога заступа директор __________________  (у даљем тексту: Пружалац услуге), са друге стране. 

Б) Уколико је понуђач поднео понуду са подизвођачем
____________________________, са седиштем у ________________________________________, 

ПИБ ______________, матични број ________________, број рачуна _______________________,

телефон ________________, факс ____________ и e-mail адреса ___________________________, 
кога  заступа директор _________________  (у даљем тексту: Пружалац услуге), са друге стране.

Пружалац услуге је извршење јавне набавке делимично поверио подизвођачу 

____________________________, са седиштем у ________________________________________, 

ПИБ ______________, матични број ________________, број рачуна _______________________,

телефон ________________, факс ____________ и e-mail адреса ___________________________, 
кога заступа директор ___________________.

В) У случају подношења заједничке понуде (групе понуђача)

1. ____________________________, са седиштем у ______________________________________, 

ПИБ ______________, матични број ________________, број рачуна _______________________,

телефон ________________, факс ____________ и e-mail адреса ___________________, као члан групе који је носилац посла, односно који је поднео понуду и који ће заступати групу понуђача пред наручиоцем и који ће у име групе понуђача потписати Уговор, кога заступа директор ___________________ (у даљем тексту: Пружалац услуге),

2. ____________________________, са седиштем у ______________________________________, 

ПИБ ______________, матични број ________________, број рачуна _______________________,

телефон ________________, факс ____________ и e-mail адреса ________________________, као

члан групе, кога заступа директор ___________________,

3. ____________________________, са седиштем у ______________________________________, 

ПИБ ______________, матични број ________________, број рачуна _______________________,

телефон ________________, факс ____________ и e-mail адреса ________________________, као

члан групе, кога заступа директор ___________________.
УВОДНЕ ОДРЕДБЕ
Уговорне стране претходно констатују:

· да је Наручилац, на основу члана 37. и 52. Закона о јавним набавкама („Службени гласник РС“, бр. 91/2019), и у складу са Правилником о садржини конкурсне документације у поступцима јавних набавки („Сл. гласник РС“, број 21/2021), спровео отворени поступак јавне набавке услуга – Услуга израде пројектно-техничке документације јавне гараже, број ЈН 404-1/0023-2023-II, на основу Одлуке о спровођењу поступка јавне набавке, број 404-1/0023-2023-II/1  од 27.11.2023. године;
· да је Наручилац у прописаним роковима спровео поступак јавне набавке, извршио оцену, вредновање и упоређивање понуда и да је као најповољнију понуду изабрао понуду Пружаоца услуге бр.__________ од дана __.__.2023. године, која у потпуности одговара свим условима из Закона о јавним набавкама, захтевима конкурсне документације, као и техничким спецификацијама; 

· да је Наручилац, у складу са чланом 146. став 1. Закона о јавним набавкама, донео Одлуку о додели уговора бр. ___  од дана __.__.2023. године, којом је уговор о јавној набавци доделио Пружаоцу услуге;
· да је Пружалац услуге поднео понуду бр. _____________ од ________. 2023. године, која се налази у прилогу Уговора и саставни је део овог Уговора;

· да понуда Пружаоца услуге у потпуности одговара захтевима које је Наручилац предвидео у Конкурсној документацији;

ПРЕДМЕТ УГОВОРА

Члан 1.

Предмет овог уговора је израда пројектно - техничке документације за прибављање грађевинске дозволе и изградњу јавне паркинг гараже у Чачку, у свему према Понуди Пружаоца услуге бр. ______ од _________. године, обрасцу структуре цене и техничкој спецификацији - пројектном задатку, општим захтевима и садржају пројектне документације, а који су саставни део овог Уговора.

Пружалац услуге се обавезује да за потребе Наручиоца уради следеће активности које се односе на израду пројекта који је предмет овог Уговора:
1. Изради Идејно решење (ИДР) усаглашено између Понуђача и Наручиоца за потребе Урбанистичког пројекта, у оквиру ове активности потребно је израдити:

- Тродимензионалне приказе предметног објекта- 8 прилога (5 спољних приказа и 3 приказа унутрашњег простора)

- Тродимензионалну видео анимацију објеката у HD резолуцији у трајању од 30 секунди.

2. Изради Урбанистички пројекат (УП) на основу усвојеног идејног решења (ИДР)

3. Учествује у раду Комисије за планове Града Чачка, у циљу представљања приказа планиране концепције објекта и урбанистичко - архитектонске разраде локације. У случају да Наручилац на документацију добије примедбе Комисије за планове Града Чачка, Пројектант је дужан да поступи по примедбама и отклони недостатке пројектне документације, без права да за то тражи додатну надокнаду.

4. Изради Идејно решење (ИДР) за потребе подношења захтева за Локацијске услове, поднесе захтев и води поступак за добијање Локацијских услова у оквиру Обједињене процедуре, у име и за рачун Наручиоца.

5. Изради елаборат о геотехничким условима изградње.

6. Изради захтев за одлучивање о потреби процене утицаја на животну средину и студију о процени утицаја на животну средину, уколико је потребна, подноси захтеве надлежним органима, огласе и др.

7. Изради Пројекат за грађевинску дозволу (ПГД) на основу добијених локацијских услова, поднесе захтев и води поступак за добијање Решења о грађевинској дозволи у оквиру Обједињене процедуре, у име и за рачун Наручиоца.

8. Сарађује са вршиоцем техничке контроле пројекта за грађевинску дозволу (ПГД), даје одговоре и поступи по евентуалним примедбама техничке контроле.

9. Изради Пројекат за извођење радова (ПЗИ);

10. Поднесе захтев и води поступак за прибављање сагласности МУП-а у оквиру Обједињене процедуре, у име и за рачун Наручиоца.

11. На захтев представника Наручиоца Пројектант је дужан да пружи сва потребна обавештења у погледу стања израде документације, обезбеди увид у рад на документацији и упознавање са парцијалним резултатима

12. Наручиоцу доставити 4 примерка ПЗИ-а у папирном облику, 6 примерка у електронском облику на преносивом диску. Документација у електронском формату потребно је доставити у: Отвореном облику и то у следећем формату (текст – docx, нумеричку документацију – xls, графичку документацију – dwg, IFC), затвореном облику у  PDF формату.

13. Учествује у раду комисје за јавну набавку извођења радова изградње јавне гараже у циљу потребних усмерења и координација припремања пројектног задатка, достављања техничких решења и др.

Напомена:

Израда Катастарско-топографског плана за катастарску парцелу број 1017/8 К.О. Чачак, техничка контрола пројекта за грађевинску дозволу (ПГД) и плаћање свих такси у току поступка Обједињене процедуре и осталих такси захтеваних од стране Јавних предузећа, обавеза су Наручиоца.
РОК ЗА ПРУЖАЊЕ УСЛУГЕ

Члан 2.

Рок за пружање услуге одређен је на основу понуде Пружаоца услуге, а према врсти пројектно-техничке документације на следећи начин:

· Рок за израду Идејног решења износи _________ дана;

· Рок за израду Урбанистичког пројекта износи ___________ дана;

· Рок за израду Пројекта за грађевинску дозволу износи ___________ дана;

· Рок за израду Пројекта за извођење износи _________ дана.

Рокови из претходног става почињу да теку по пријему писаног налога од стране Наручиоца. 

Пружалац услуга ће након завршетка сваке фазе пројектовања доставити документацију Наручиоцу, који ће извршити преглед техничке документације  и  формирати примедбе на достављене пројекте. Пружалац услуга је у обавези да у року од максимално 15 календарских дана исправи пројекте према примедама Наручиоца.

Време које је потребно Наручиоцу да прегледа техничку документацију и време у коме је Пружалац услуга дужан да исправи пројекте према примедбама Наручиоца неће се обрачунавати у рок за извршење уговорене обавезе. Ако Пружаоцу услуга буде потребно још времена да исправи пројекте према примедбама Наручиоца, то ће време ући у рок за извршење уговорене обавезе.

У рок за извршење услуге се не рачунају дани док трају процедуре око исходовања дозвола и сагласности од надлежних органа и институција.

Пружалац услуга је дужан да у току израде и након предаје техничке документације са потребним предрадњама за потребе прибављања потребних услова и дозвола сарађује са Наручиоцем све до прибављања употребне дозволе за предметни објекат, да своја решења дата у техничкој документацији разјасни или допуни уколико иста не буду једнозначно технички одређена или усагласи уколико буде неусаглашености.

У уговорену цену пружалац услуге је урачунао и одговарање на сва питања везана за техничка решења у току спровођења процедуре избора Извођача радова, као и да достави писмена разјашњења на писани захтев изабраног Извођача радова у поступку увођења у посао.

Пружалац услуге је дужан да стручно, аргументовано и разумљиво одговори на сва питања везана за техничку документацију која заинтересована лица поставе током поступка јавне набавке на основу техничке документације, у року од 48 часа од тренутка пријема дописа Наручиоца.
Пружалац услуга има право да зaхтева продужење рока за извршење услуга у случају у коме је због промењених околности или неиспуњења обавеза Наручиоца био спречен да извршава услуге.

Као разлози због којих се, у смислу става 1. овог члана, може захтевати продужење рокова, сматрају се нарочито:

1.
додатне услуге које су постале нeопходне, а које нису били укључене у првобитни уговор о јавној набавци, у случају и на начин како је предвиђено чланом 157. Закона;

2.
непредвиђене околности у складу са чланом 158. Закона;

3.
повећање обима набавке у складу са чланом 160. Закона.

Рокови  предвиђени овим уговором могу бити продужени и услед настанка случаја више силе, односно наступања свих оних догађаја који се нису могли предвидвети, избећи или отклонити, у тренутку закључења Уговора, и на који уговорне стране објективно не могу и нису могле да утичу (догађај мора бити за уговорне стране неочекиван, изванредан, непредвидив), нпр. ратно стање, штрајк, елементарне непогоде, природне катастрофе, пожар, поплава, експлозија, транспортне несреће изазване природним катастрофама, одлуке органа власти, забране увоза, извоза и други случајеви, који су законом утврђени као виша сила, те се у предвиђеним случајевима  уговорне стране ослобођају  одговорности за штету.

Уколико наступе случајеви одређени као виша сила, односно оних случајева на које уговорне стране не могу утицати, а које чине испуњење уговора трајно или привремено немогућим, наручилац може да обустави испуњење уговорних обавеза до момента отклањања догађаја који је наступио или да приступи раскиду уговора,

Наручилац одлучује да ли ће и за колико продужити рок за извршење услуга у  року од 15 дана од дана када је Пружалац услуга затражио од Наручиоца да одлучи о продужењу рока за извршење услуга. Уколико Пружалац услуга пропусти да достави благовремено упозорење о кашњењу или не сарађује у смислу решавања овог кашњења, кашњење изазавано овим пропустом се неће разматрати приликом одређивања новог рока за извршење услуга.

Захтев за продужење рока за извршење услуга Пружалац услуга писмено подноси Наручиоцу у року од пет дана од сазнања за околност, а најкасније 10 (десет) дана пре истека коначног рока за извршење услуга.

Уговорени рок је продужен када уговорне стране закључе Анекс уговора под условима прописаним чл. 155.- 160. Закона.

Ако Пружалац услуга  падне у доцњу са извршењем услуга нема право на продужење уговореног рока због околности које су настале у време доцње.
ВРЕДНОСТ УГОВОРА
Члан 3.

Вредност услуге која је предмет овог Уговора износи _________ динара (словима: ______________) без ПДВ-а, односно __________________  динара (словима: ________________) са обрачунатим ПДВ-ом по стопи од 20%. 

Понуђеном ценом су обухваћени трошкови потребни за извршење свих активности наведених у члану 1. овог Уговора.
Трошкови издавања локацијских услова, грађевинске дозволе, свих потребних услова и сагласности, као и административних такси и надокнада у поступцима пред надлежним органима, падају на терет Наручиоца.

УСЛОВИ И НАЧИН ПЛАЋАЊА
 Члан 4.



Наручилац ће платити Пружаоцу услуге извршене услуге у вредности извршених услуга, према ценама датим у обрасцу структуре понуђене цене, на следећи начин:
· 40 % од уговорене вредности услуге, по предаји усаглашеног идејног решења (ИДР) Наручиоцу за потребе Урбанистичког пројекта
· 15% од уговорене вредности услуге, по предаји урбанистичког пројекта инвеститору
· 30% од уговорене вредности услуге, по предаји пројекта за грађевинску дозволу (ПГД) Наручиоцу и по добијеној позитивној техничкој контроли 

· 15% од уговорене вредности услуге, по предаји пројеката за извођење (ПЗИ) и предаји надлежном органу за исховодање сагласности МУП-а
СРЕДСТВА ОБЕЗБЕЂЕЊА

Члан 5.

Пружалац услуге се обавезује да у року од 10 дана од дана закључења уговора достави Наручиоцу гаранцију банке за испуњење уговорних обавеза, која мора бити са клаузулама: безусловна, неопозива, без права на приговор и платива на први позив, у висини од 10% од укупно уговорене вредности без пореза на додату вредност са роком важности најмање 30 (тридесет) дана дужим од уговореног рока за пружање услуга. 
Пружалац услуге може поднети гаранције стране банке само ако је тој банци додељен кредитни рејтинг коме одговара најмање ниво кредитног квалитета 3 (инвестициони ранг).  
Члан 6.

Пружалац услуге је у обавези да у року од 10 дана од дана закључења Уговора достави фотокопију полисе осигурања од професионалне одговорности, у складу са Правилником о условима осигурања од професионалне одговорности („Сл. гласник РС“, број 81 од 22. септембра 2023.). Пружалац услуге се обавезује да све време обављања уговорених послова буде осигуран од професионалне одговорности.   

У случају продужења рока за извршење посла, Пружалац услуге је у обавези да, у року од 10 календарских дана од дана закључења анекса уговора о продужењу рока, достави полису осигурања из става 1. овог члана, са новим периодом под истим условима као код закључења уговора. Уколико Пружалац услуге не достави продужену полису осигурања у наведеном року, Наручилац има право да активира финансијско средство обезбеђења за добро извршење посла, наплати га у пуном износу и једнострано раскине уговор.   

ОБАВЕЗЕ ПРУЖАОЦА УСЛУГА
Члан 7.

Пружалац услуге прихвата да услуге из предмета Уговора врши савесно и квалитетно у свему према конкурсној документацији, одредбама Закона о планирању и изградњи (''Сл. гласник РС'' број 72/09, 81/09, 64/10, 24/11, 121/12, 42/13, 50/13, 98/13, 132/14, 145/2014, 83/18, 31/19, 37/19, 9/20, 81/2020, 52/2021 и 62/23), и другим прописима, стандардима и нормативима који се примењују за ову врсту посла и Понуди Пружаоца услуге бр. _____ од ___________. године (чији је саставни део Образац структуре цене и пројектни задатак – техничка спецификација). Пружалац услуге преузима потпуну одговорност за квалитет пружених услуга на основу уговора.
Члан 8.

Пружалац услуге, поред обавеза наведених у Пројектном задатку, има нарочито и следеће обавезе:

- да у року од 5 календарских дана од дана закључења уговора, достави Наручиоцу акт о именовању пројектног тима и динамички план за израду техничке документације;

- да у току израде техничке документације поред сарадње са Наручиоцем, сарађује и са ЈП, ЈКП и другим надлежним органима и институцијама;

- да о свом трошку и у што краћем временском периоду изврши исправке у техничкој документацији настале у случају примедби надлежних предузећа, односно органа и организација.
ОБАВЕЗЕ ПРОЈЕКТАНТА
Члан 9.

Пројектант се обавезује да:
· Услуге који су предмет овог Уговора изврши у уговореном року и квалитетно;

· Поднесе захтеве за прибављање локацијских услова, грађевинске дозволе, сагласности МУП, кроз ЦЕОП;

· Обавља потребну комуникацију са надлежним институцијама и ЈКП у име и о трошку Инвеститора;

· Сарађује са надлежним институцијама и комуналним  организацијама у поступку пред надлежним органима у оквиру обједињене процедуре (ЦЕОП);

· Отклања, усаглашава и дорађује пројекат по налогу надлежних институција, техничке контроле и МУП-а;
· Се придржава прописа и стандарда за ову врсту услуга а поштујући пројектни задатак, односно усаглашено идејно решење и инструкције Наручиоца;

· Да достави пројектно-техничку документацију у количини и на начин предвиђен конкурсном документацијом и пројектним задатком и посебно издвојеним предмером и предрачуном радова у excel и/или word табели;
Члан 10.



   Комплетна техничка документација, оригинали и све копије везано за пројектовање по овом уговору, су власништво Наручиоца, након исплате уговорене цене.


Пројектантски надзор и евентуалне асистенције на извођењу радова нису предмет овог Уговора.


Пружалац услуге неће моћи да техничку документацију која је предмет овог уговора користи за свој рачун или рачун трећих лица, без претходно добијене писане сагласности Наручиоца.
 ВИША СИЛА
Члан 11.

Уговорне стране могу бити ослобођене одговорности за неблаговремено извршење уговорених обавеза уколико током испуњења овог Уговора наступе околности више силе. Околностима више силе сматрају се околности које у време потписивања овог Уговора нису постојале, нити су се могле разумно предвидети, избећи или спречити, а чије дејство је такво да делимично или потпуно онемогућава извршење уговорених обавеза у складу са овим Уговором.

Уговорна страна која се позива на околности више силе обавестиће другу Уговорну страну у року од 3 (три) дана од дана сазнања о настанку истих.

Уговорна страна која не обавести другу уговорну страну о околностима више силе у наведеном року, губи право да се на њу касније позива.

Уколико околности више силе трају дуже од 60 (шездесет) дана, а Уговорне стране не  постигну споразум о измени овог Уговора, свака Уговорна страна може раскинути овај Уговор и ниједна уговорна страна неће имати право на накнаду штете.

Продужење уговореног рока из става 1. члана 2. овог Уговора, могуће је једино на основу Закона о јавним набавкама. Пружалац услуге је дужан да Наручиоца писаним захтевом обавести о својој намери да због тих околности тражи продужење рока.
ИЗМЕНЕ УГОВОРА
Члан 12.

Наручилац може након закључења уговора о јавној набавци без спровођења поступка јавне набавке повећати обим предмета набавке, с тим да се вредност Уговора може повећати максимално до 10% од укупне вредности првобитно закљученог Уговора, сходно члану 160. ЗЈН.

Наручилац може дозволити измене током трајања  уговора, на основу образложеног писаног захтева Извршиоца, из разлога на које Извршилац није могао  утицати. 

Образложени захтев за измену уговора, Извршилац подноси Наручиоцу, у року од 2 (два) дана од дана сазнања за околности из става 2. овог члана, а најкасније у року од 5 (пет) дана пре истека коначног рока за извршење услуге израде пројектне документације наведене у члану 2. овог Уговора.  

Измене уговора у погледу додатних услуга биће извршене у складу са чланом 157. Закона о јавним набавкама.

Измене уговора услед непредвиђених околности биће извршене у складу са чланом 158. Закона о јавним набавкама.

Измене уговора услед промене уговорне стране биће извршене у складу са чланом 159. Закона о јавним набавкама.

Измене уговора услед повећања обима набавке биће извршене у складу са чланом 160. Закона о јавним набавкама.

Измене уговора услед замене подизвођача биће извршене у складу са чланом 161. Закона о јавним набавкама.
Члан 13.

Ако Пружалац услуге западне у доцњу са пружањем услуга, нема право на продужење уговореног рока због ванредних околности које су настале у време кад је био у доцњи.

Члан 14.

Уколико Пружалац услуге својом кривицом не изврши услуге у уговореном року, обавезан је да Наручиоцу плати уговорну казну за сваки календарски дан прекорачења рока из уговора 1‰ (један промил) од укупне вредности стварно извршених услуга по окончаној ситуацији без ПДВ-а, а казна не може бити већа од 5% укупне вредности стварно извршених услуга без ПДВ-а. 

Пружалац услуге је сагласан да Наручилац може за износ утврђене уговорне казне умањити износ за плаћање фактурисан по окончаној ситуацији.

Уколико Пружалац услуге својом кривицом не изврши услуге у целости или изврши услуге делимично, обавезан је да плати Наручиоцу уговорну казну у висини од 5% укупне вредности уговорених услуга без ПДВ-а.  

Пружалац услуге је сагласан да Наручилац може за износ утврђене уговорне казне умањити износ за плаћање фактурисан по привременој и/или окончаној ситуацији.

Право Наручиоца на наплату уговорне казне не утиче на право Наручиоца да захтева накнаду штете.
ЗАВРШНЕ ОДРЕДБЕ
Члан 15.

Уговорне стране су сагласне да за све што није овим Уговором предвиђено важе и примењују се одредбе Закона о облигационим односима Републике Србије.
Члан 16.

Све евентуалне спорове уговорне стране ће настојати да реше споразумно. Уколико се спор не може решити договором, исти ће се решавати пред надлежним судом.
Члан 17.

Овај Уговор сачињен је у 4 (четири) истоветних примерака од којих по 2 (два) за сваку од уговорних страна.

        ПОНУЂАЧ                                                                                            НАРУЧИЛАЦ 

________________________                                                           ________________________
                                                                                                                            Градоначелник Милун Тодоровић
Напомена: модел уговора представља садржину уговора који ће бити закључен са изабраним понуђачем.

